
 A V I Z 

asupra proiectului  de  Lege pentru aprobarea Ordonanţei de urgenţă a

 Guvernului  nr.101/2000   pentru  modificarea şi completarea anexei  la  Ordonanţa de urgenţă a  Guvernului   nr.21/1997  privind restituirea unor bunuri imobile care au aparţinut comunităţilor evreieşti din România, respectiv a anexei la Ordonanţa de urgenţă nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România
În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată,  spre dezbatere şi avizare, în procedură de urgenţă, cu proiectul  de Lege pentru aprobarea Ordonanţei de urgenţă  a Guvernului nr.101/2000  pentru modificarea şi completarea anexei  la  Ordonanţa de urgenţă a  Guvernului   nr.21/1997 privind restituirea unor bunuri imobile care au aparţinut comunităţilor evreieşti din România, respectiv a anexei Ordonanţei de urgenţă nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România,  trimis cu adresa nr.348 din 5 septembrie 2000, înregistrată sub nr.839/XVIII/11 din 5 septembrie 2000.



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere proiectul de lege  menţionat mai sus, în şedinţa din 13 septembrie 2000. 



În urma examinării, membrii comisiei au hotărât, cu majoritate de voturi, să îl avizeze favorabil, cu recomandarea ca la dezbaterea în fond, Comisia pentru drepturile omului, culte şi problemele minorităţilor naţionale, să ţină seama de observaţiile şi propunerile Consiliului Legislativ din avizul favorabil nr.661/21.06.2000.

În raport de obiectul şi conţinutul său, proiectul de lege  face parte din categoria legilor ordinare. 

